आज न्यायिक कार्यों से अलग रहेंगे वकील
बोकारो।झारखंड बार काउंसिल के सदस्य अधिवक्ता श्याम सुंदर मिश्रा के असामयिक निधन पर अधिवक्ताओं के कई संघों ने मंगलवार को न्यायिक कार्यों से अलग रहने का निर्णय लिया है। सोमवार को इंडियन एसोसिएशन ऑफ लायर्स, पीपुल्स फॉर जस्टिस, बोकारो एडवोकेट क्लब, महिला एडवोकेट क्लब ने संयुक्त रूप से कोर्ट परिसर में श्रद्धांजलि सभा का आयोजन किया। दो मिनट का मौन धारण कर दिवंगत आत्मा की शांति के लिए प्रार्थना की गई। आईएएल के राष्ट्रीय कार्यकारिणी सदस्य अधिवक्ता रंजीत गिरि ने दुख जताते हुए कहा कि श्याम सुंदर मिश्रा का निधन रविवार को अचानक हृदय गति रूकने के कारण रांची में हो गया। उनके सम्मान में बार काउंसिल के आह्वान पर राज्य के सभी कोर्ट में मंगलवार को शोक सभा आयोजित किया जाएगा। मौके पर अधिवक्ता रंजन कुमार मिश्रा, प्रवीण कुमार, द्विजपद मंडल, फटिक चन्द्र सिंह, विष्णु प्रसाद नायक, विमल कुमार मंडल, कमलदेव प्रसाद, बासुदेव महतो, काली पद मांझी, वीरेंद्र प्रसाद महतो, नरेश महतो, मिंटी केशरी, संजय कुमार प्रसाद, ज्योति प्रकाश चौधरी, लालू कुमार, रिंकू दास, आशा ममता खलको, निखिल कुमार डे, कमल कुमार सिन्हा, मिथलेश कुमार, राणा प्रताप, विष्णु चरण महाराज, इन्द्रनील चटर्जी, रेणु कुमारी, मनोरमा सिंह, सोनी श्रीवास्तव, पुष्पांजलि, प्रीति, विधान चन्द्र आदि अधिवक्ता थे।
hin_Deva hin_Deva